木冓,康王名构。一木会支二八月者汉奸也,木会即合为桧,春之一半,秋之一半,可合成秦字,妙之王也。　第二十三象 丙戌 兑下乾上 履谶曰:似道非道 ,乾沉坤黯。祥光宇内 ,一江断楫。颂曰:胡儿大张挞伐威 ,两柱擎天力不支。如何兵火连天夜 ,犹自张灯作水嬉。金圣叹曰:此象主贾似道擅权,汪立信、文天祥辈不能以独力支持宋室。襄樊围急,西子湖边似道犹张灯夜宴,宋室之亡其宜也。　　第二十四象 丁亥 兑下巽上 中孚谶曰:山崖海边,不帝亦仙。二九四八,於万斯年。颂曰:十一卜人小月终 ,回天无力道俱穷。干戈四起疑无路 ,指点洪涛巨浪中。金圣叹曰:此象主帝迁山,元令张弘范来攻,宋将张世杰兵溃,陆秀夫负帝赴海,宋室以亡。　　第二十五象 戊子 艮下巽上 渐谶曰:北帝南臣 ,一兀自立。斡离河水 ,燕巢捕'麦戈'。颂曰:鼎足争雄事本奇,一狼二鼠判须臾。北关锁钥虽牢固,子子孙孙五五宜。金圣叹曰:此象主元太祖称帝离河,太祖名铁木真,元代凡十主。斧铁也,柄木也,斧柄十段即隐十主之意。　　第二十六象 己丑 震下震上 震谶曰:时无夜,年无米。花不花,贼四起。颂曰:鼎沸中原木木来,四方警报起边垓。房中自有长生术,莫怪都城彻夜开。金圣叹曰:此象主顺帝惑西僧房中运气之术,溺於娱乐,以致刘福通、徐寿辉、方国珍、明玉珍、张士诚,陈友谅等狼顾鸱张,乘机而起。宦官朴不花、壅不上闻,至徐达、常遇春直入京师,都城夜开,毫无警备。有元一代,竟丧於淫僧之手,不亦哀哉。刘福通立韩林儿为帝,故曰木木来。　　第二十七象 庚寅 坤下震上 豫谶曰:惟日与月,下民之极。应运而兴,其色曰赤。颂曰:枝枝叶叶现金光,晃晃朗朗照四方。江东岸上光明起,谈空说偈有真王。金圣叹曰:此象主明太祖登基。太祖曾为皇觉寺僧,洪武一代海内熙洽,治臻大平。　　第二十八象 辛卯 坎下震上 解谶曰:草头火脚 ,宫阙灰飞。家中有鸟 ,郊外有尼。颂曰:羽满高飞日,争妍有李花。真龙游四海,方外是吾家。金圣叹曰:此象主燕王起兵,李景隆迎燕兵入都,宫中大火,建文祝发出亡。　　第二十九象 壬辰 巽下震上 恒谶曰:枝发厥荣 ,为国之栋。皞皞熙熙 ,康乐利众。颂曰:一枝向北一枝东 ,又有南枝种亦同。宇内同歌贤母德 ,真有三代之遗风。金圣叹曰:此象主宣宗时张太后用杨士奇、杨溥、杨荣三人,能使天下又安,遗风三代,此一治也。时人稍士奇为西杨,溥为南杨,荣为东杨。　　第三十象 癸巳 巽下坤上 升谶曰:半圭半林 ,合则生变。石亦有灵 ,生荣死贱。颂曰:缺一不成也占先,六龙亲御到胡边。天心复见人心顺,相克相生马不前。金圣叹曰:此象主张太后崩权归王振,致有也先之患。其后上皇复辟,石亨自诩首功,率以恣横伏诛,此一乱也。　　第三十一象 甲午 离下巽上 家人谶曰 :当涂遗孽 ,秽乱宫阙。一男一女 ,断送人国。颂曰:忠臣贤士尽沉沦,天启其衷乱更纷。纵有胸怀能坦白,乾坤不属旧明君。金圣叹曰:此象主天启七年间,妖气漫天,元气受伤。一男一女指魏阉与客氏而言。魏杀客氏,客氏熹宗乳母,称奉圣夫人。　　第三十二象 乙未 巽下坎上 井谶曰:马跳北阙 ,犬嗷西方。八九数尽 ,日月无光。颂曰:杨花落尽李花残,五色旗分自北来。太息金陵王气尽,一枝春色占长安。金圣叹曰:此象主李闯、张献忠扰乱中原,崇祯投环煤山,福王偏安不久明祀遂亡。颂末句似指文皇后,大有深意。　　第三十三象 丙申 巽下兑上 大过谶曰:黄河水清,气顺则治。主客不分,地支无子。颂曰:天长白瀑来,胡人气不衰。藩篱多撤去,稚子半可哀。金圣叹曰:此象乃满清入关之徵。反客为主殆亦气数使然,非人力所能挽回欤。辽金而后胡人两主中原,璜璜汉族对之得毋有愧。　　第三十四象 丁酉 巽下巽上 巽谶曰:头有发,衣怕白。太平时,王杀王。颂曰:太平又见血花飞,五色章成里外衣。洪水滔天苗不秀,中原曾见梦全非。金圣叹曰:证已往之事易,推未来之事难,然既证已往,似不得不推及将来。吾但愿自此以后,吾所谓平治者皆幸而中,吾所谓不平治者幸而不中,而吾或可告无罪矣。此象疑遭水灾或兵戎与天灾共见,此一乱也。　　第三十五象 戊戌 震下兑上 随谶曰:西方有人,足踏神京。帝出不还,三台扶倾。颂曰:黑云黯黯自西来,帝子临河筑金台。南有兵戎北有火,中兴曾见有奇才。金圣叹曰:此象疑有出狩事,亦乱兆也。　　第三十六象 己亥 乾下巽上 小畜谶曰:纤纤女子,赤手御敌。不分祸福,灯光蔽日。颂曰:双拳旋转乾坤,海内无端不靖。母子不分先后,西望长安入觐。金圣叹曰:此象疑一女子能定中原,建都长安。　第三十七象 庚子 震下巽上 益谶曰:汉水茫茫,不统继统。南北不分,和衷与共。颂曰:水清终有竭,倒戈逢八月;海内竟无王,半凶还半吉。金圣叹曰:此象虽有元首出现,而一时未易平治,亦一乱也。　　第三十八象 辛丑 震下离上 噬嗑谶曰:门外一鹿,群雄争逐。劫及鸢鱼,水深火热。颂曰:火运开时祸蔓延,万人后死万人先。海波能使江河浊,境外何殊在目前。金圣叹曰:此象兵祸起于门外有延及门内之兆。　　第三十九象 壬寅 震下艮上 颐谶曰:鸟无足,山有月。旭初升,人都哭。颂曰:十二月中气不和,南山有雀北山罗。一朝听得金鸡叫,大海沉沉日已过。金圣叹曰:此象疑一外夷扰乱中原,必至酉年始得平定也。　　第四十象 癸卯 巽下艮上 蛊谶曰: 　　一二三四,无土有主。小小天罡,垂拱而治。颂曰:一口东来气太骄,脚下无履首无毛。若逢木子冰霜涣,生我者猴死我雕。金圣叹曰:此象有一李姓,或服从东夷,而不能图长治久安之策,卒至旋治旋乱,有兽活禽死之意也。　　第四十一象 甲辰 离下离上 离谶曰:天地晦盲,草木蕃殖。阴阳反背,上土下日。颂曰:帽儿须戴血无头,手弄乾坤何日休。九十九年成大错,称王只合在秦州。金圣叹曰:此象一武士握兵权,致肇地覆天翻之祸,或一白姓者平之。　　第四十二象 乙巳 艮下离上 旅谶曰:美人自西来,朝中日渐安。长弓在地,危而不危。颂曰:西方女子琵琶仙,皎皎衣裳色更鲜。此时浑迹居朝市,闹乱君臣百万般。金圣叹曰:此象疑一女子当国,服色尚白,大权独揽,几危社稷,发现或在卯年,此始乱之兆也。　　第四十三象 丙午 巽下离上 鼎谶曰:君非君,臣非臣。始艰危,终克定。颂曰:黑兔走入青龙穴,欲尽不尽不可说。惟有外边根树上,三十年中子孙结。金圣叹曰:此象疑前象女子乱国未终,君臣出狩,有一杰出之人为之底定,然必在三十年之后。